Viborger Samler, 1848-08-11
Beretninger om ledige geistlige Embeders Beskaffenheder. Embedet som ordineret Catechet og første Lærer ved Borgerskolen i Rudkjøbing. Den, der ansættes i dette Embede, vil have at undervise ugentlig 34 Timer i Skolen, nemlig i de 5 Dage 6 Timer dagligen, men den 6te Dag kun 4 Timer. Religionsunderviisningen i samtlige Skolens øverste Classer paaligger ham; iøvrigt underviser han i de Fag, som i Overeensstemmelse med Skoleplanen af 3die December 1844 § 4 anvises ham. Han har, ifølge samme Plan, som Overlærer ved den samlede Skole at føre specielt Tilsyn med Disciplinen i samme. J aarlig Løn er der tillagt ham 300 Rbd. Sølv, der qvartaliter udbetales af Byens Skolekasse; hvorhos han har fri Bopæl for sig og Familie. Til egen Huusholdning erholder han fire Favne storslaget Bøgebrænde, til Skolestuens Opvarmning to Favne. Han oppebærer Høitidsoffer af Menigheden til de tre store Høitider. - Vildsted og Vindblæs Sognekald i Viborg Stift. Jndtægter: 1) Hartkornets Beløb, Præstegaardens fraregnet, er lidet over 227 Tdr. ny Matricul, alt tiendeydende. Korntienden vederlægges af den største Deel af Hartkornet, ifølge uforanderlige Bestemmelser, med 52 Tdr. 7 Skpr. Rug, 52 Tdr. Byg og 99 Tdr. 2 Skpr. Havre, hvoraf 46 Tdr. 5 Skpr. Rug, 46. Tdr. 3 Skpr. Byg og 73 Tdr. 7 Skpr. Havre betales efter hvert Aars Capitelstaxt, men 6 Tdr. 2 Skpr. Rug, 5 Tdr. 5 Skpr. Byg og 25 Tdr. 3 Skpr. Havre ydes i Skjeppen; den kan hæves i Kjærven af 1 Tdr. 3 Skpr. 1 Fdkr. Hartkorn, saavelsom af en Annergaard, der staaer for 5 Tdr. 4 Skpr. 1 Fdkr. 1 Alb. Hartkorn og yder alle 3 Tiender, hvis Værdi anslaaes til 2 Tdr. Rug, 2 Tdr. Byg og 5 Tdr. Havre aarligen. 2) Qvægtienden og Smaaredselstienden, forsaavidt de ikke ere indbefattede under Vederlaget for Korntienden, anslaaes til 9 Rbd. og 1 Td. 4 Skpr. Byg. 3) Smaarenten udgjør 10 Tdr. Rug, 19 Oel Æg og 3 Pd. Smør. 4) Offer og Accidentser anslaaes til 95 Rbd. 5) Præstegaardens Hartkorn er 7 Tdr. 2 Skpr. 1 Alb. ny Matricul, med et Areal af 109 Tdr. Land Ager og Eng, hvoraf kun 60 Tdr. Land ere under Drift, Resten er Kjær og udyrkelig Sandjord. Ager jorden er skarp, og Kjæret giver kun 16 Læs maadeligt Høder er vanskeligt at bjerge. 6) Til Kaldet hører en Annexgaard i Vindblæs; den er en Fæstegaard med allerede foranført Hartkorn og Tiendevederlag. Landgilden udgjør 2 Tdr. Rug, 2 Tdr. Byg og 5 Rbd. istedetfor Pligtarbeide. Bygningerne ere forsikkrede i Landets almindelige Brandkasse. 7) Et Huus i Vildsted og et dito i Vindblæs høre ogsaa til Kaldet, men begge ere uden Jorder og give 7 Rbd. i aarlig Leie. Byrder: 1) Jndløsningssummen er 500 Rbd. 2) Bankhæftelsens 1/2 er indfriet ved et Laan paa 190 Rbd. af offentlige Midler. 3) Kongelige Skatter ere omtrent 90 Rbd., og Expenserne omtrent 18 Rbd. 4) Hest til kongelig Tjeneste holdes. – Embedet som ordineret Catechet og første Lærer ved Borgerskolen i Kjøge. Løn 300 Rbd.; fri Bolig; Høitidsoffer af Menigheden; 6 Favne Brænde, hvoraf dog den ene Skolestue forsynes med Varme. Den, der ansættes i Embedet, vil have at underkaste sig de Forandringer, som ved forestaaende Omorganisation af Byens Skolevæsen findes fornødne, samt af den hans Embedsbolig tilliggende Have at afgive saameget som behøves til den nye Skolegaard.